## Návrh

**Vyhláška**

**Ministerstva zdravotníctva Slovenskej republiky**

**z ........... 2013**

**o zozname štatistických výkazov v zdravotníctve, okruhu spravodajských jednotiek, rozsahu štatistických výkazov v zdravotníctve a ich charakteristiky**

 Ministerstvo zdravotníctva Slovenskej republiky podľa § 14 ods. 1 zákona č. .../2013 Z. z. o národnom zdravotníckom informačnom systéme a o zmene a doplnení niektorých zákonov ustanovuje:

§ 1

 Zoznam štatistických výkazov v zdravotníctve, okruh spravodajských jednotiek, rozsah štatistických výkazov v zdravotníctve a ich charakteristiky sú uvedené v prílohe.

§ 2

 Táto vyhláška nadobúda účinnosť..........2013.

Príloha

k vyhláške č. .../2013 Z. z.

**Z O Z N A M**

**štatistických zisťovaní v zdravotníctve**

Názov zisťovania: **Štvrťročný výkaz o ekonomike organizácií v zdravotníctve**

 **E (MZ SR) 1-04**

1. Účel a využitie výsledkov zo spracovania údajov

Účelom štatistického zisťovania je získať informácie o finančnom hospodárení a špecifických údajoch organizácií v pôsobnosti Ministerstva zdravotníctva SR. Výsledky zisťovania sa využijú na analytické účely štatistiky a pre potreby Ministerstva zdravotníctva SR v oblasti riadiacej a kontrolnej činnosti a na určovanie cien zdravotníckych výkonov.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: náklady a výnosy podľa vybraných druhov, vybrané ukazovatele o výkonoch a hospitalizácii a doplňujúcich finančných ukazovateľoch.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Poskytovatelia zdravotnej starostlivosti – právne subjekty podľa Podtried klasifikácie ekonomických činností SK NACE Rev. 2 zdravotná starostlivosť 86, ktorí sú v priamej pôsobnosti Ministerstva zdravotníctva SR, VÚC a miest: príspevkové a neziskové organizácie a akciové spoločnosti.

Názov zisťovania: **Ročný výkaz o ekonomike organizácií v zdravotníctve**

 **E (MZ SR) 2-01**

1. Účel a využitie výsledkov zo spracovania údajov

Účelom štatistického zisťovania je získať informácie o finančnom hospodárení a špecifických údajoch neštátnych poskytovateľov zdravotnej starostlivosti. Výsledky zisťovania sa využijú na analytické účely štatistiky a pre potreby Ministerstva zdravotníctva SR v oblasti riadiacej a kontrolnej činnosti a na určovanie cien zdravotníckych výkonov.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: náklady a výnosy podľa vybraných druhov, vybrané ukazovatele o výkonoch a hospitalizácii a doplňujúcich finančných ukazovateľoch.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Neštátny poskytovatelia zdravotnej starostlivosti – právne subjekty podľa Podtried klasifikácie ekonomických činností SK NACE Rev. 2 zdravotná starostlivosť 86, ktoré nie sú v priamej pôsobnosti Ministerstva zdravotníctva SR.

Názov zisťovania: **Štvrťročný výkaz o spotrebe liekov, dietetických potravín a zdravotníckych pomôcok vydaných bez lekárskeho predpisu**

 **L (MZ SR) 1-04**

1. Účel a využitie výsledkov zo spracovania údajov

Účelom zisťovania je získať informácie o počte a sortimente humánnych liekov, dietetických potravín a zdravotníckych pomôcok vydaných bez lekárskeho predpisu. Výsledky zisťovania sa využívajú pre vecne príslušné útvary Ministerstva zdravotníctva Slovenskej republiky a slúžia ako podklady pre činnosť kategorizačnej komisie pre lieky, dietetické potraviny a zdravotnícke pomôcky. Poskytujú prehľad o spotrebe liekov, dietetických potravín a zdravotníckych pomôcok za Slovenskú republiku, podľa krajov a okresov.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: ukazovatele vyčerpávajúco charakterizujú vydaný liek, dietetickú potravinu alebo zdravotnícku pomôcku podľa miesta predaja, kódu, názvu, ATC skupiny, doplnku názvu – doplňujúca identifikácia účinnej látky (liečiva), lieková forma liečiva, forma príp. cesta podania liečiva, množstva predaného lieku a jeho cene.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Poskytovatelia zdravotnej starostlivosti – právne subjekty podľa Podtried klasifikácie ekonomických činností SK NACE Rev. 2:

* + 1. SK NACE Rev. 2 47730 Lekárne a 47740 Maloobchod so zdravotníckym a ortopedickým tovarom,
		2. SK NACE Rev. 2 86100 Činnosti nemocníc – nemocničná lekáreň

 Názov zisťovania: **Štvrťročný výkaz o spotrebe liekov, dietetických potravín a zdravotníckych pomôcok vydaných na lekársky predpis alebo lekársky poukaz**

 **L (MZ SR) 2-04**

1. Účel a využitie výsledkov zo spracovania údajov

Účelom zisťovania je získať informácie o počte a sortimente humánnych liekov, dietetických potravín a zdravotníckych pomôcok vydaných na lekársky predpis alebo lekársky poukaz. Výsledky zisťovania sa využívajú pre vecne príslušné útvary Ministerstva zdravotníctva Slovenskej republiky a slúžia ako podklady pre činnosť kategorizačnej komisie pre lieky, dietetické potraviny a zdravotnícke pomôcky. Poskytujú prehľad o spotrebe liekov, dietetických potravín a zdravotníckych pomôcok za územie Slovenskej republiky.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: ukazovatele vyčerpávajúco charakterizujú vydaný liek, dietetickú potravinu alebo zdravotnícku pomôcku podľa kódu, názvu, ATC skupiny, doplnku názvu – doplňujúca identifikácia účinnej látky (liečiva), lieková forma liečiva, forma príp. cesta podania liečiva, množstva spotrebovaného lieku a jeho úhrade poisťovňou a doplatku pacienta.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Zdravotné poisťovne

Názov zisťovania: **Ročný výkaz o počte a štruktúre pracovníkov v zdravotníctve**

##  M (MZ SR) 1-01

1. Účel a využitie výsledkov zo spracovania údajov

Účelom štatistického zisťovania je získať informácie o počte a štruktúre pracovníkov v zdravotníctve . Výsledky zisťovania sa využívajú pre vecne príslušné útvary Ministerstva zdravotníctva Slovenskej republiky za účelom vykonania analýzy týkajúcej sa veku, kvalifikačnej a špecializačnej štruktúry pracovníkov v rezorte zdravotníctva a sieti poskytovateľov zdravotnej starostlivosti. Výsledky poskytujú prehľad o pracovníkoch v členení podľa rôznych kritérií ako je vek, pohlavie, povolania pracovníkov v zdravotníctve a ich zaradenie k príslušným odborným útvarom sieti poskytovateľov ZS.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov : ukazovatele poskytujú údaje o počte pracovníkov, vekovú štruktúru pracovníkov v jednotlivých povolaniach , počet pracovníkov v dôchodkovom veku a  poberateľov dôchodku, so zdravotným postihnutím ZP I. a II., pracovníkov vo vedúcich a riadiacich funkciách, vzdelanostnú štruktúru pracovníkov zohľadňujúcu odbornú spôsobilosť na výkon príslušného povolania, počet absolventov zo škôl a  evidenčný počet cudzích štátnych príslušníkov . Výsledky dokumentujú taktiež pohyb pracovníkov v jednotlivých povolaniach za sledovaný rok a tiež počet pracovníkov v mimo evidenčnom stave k poslednému dňu sledovaného roka. Výkaz sleduje aj počet dohôd a zmlúv o prácach vykonávaných mimo pracovného pomeru. Všetky zisťované údaje sú k dispozícii v členení podľa pohlavia. Údaje poskytujú taktiež zaradenie pracovníkov v jednotlivých odborných útvaroch siete poskytovateľov ZS a v nemedicínskych útvaroch - t.j. evidenčný stav pracovníkov v riadnom pracovnom pomere a v mimopracovnom pomere prepočítaný na plne zamestnaných(pracovné miesta - úväzky).

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Spravodajské jednotky - právne subjekty, bez ohľadu na počet zamestnancov, podľa Podtried klasifikácie ekonomických činností SK NACE Rev. 2 .

Názov zisťovania: **Štvrťročný výkaz o mzdových prostriedkoch a zamestnancoch v zdravotníctve**

 **M (MZ SR) 2-04**

1. Účel a využitie výsledkov zo spracovania údajov

Účelom štatistického zisťovania je získať informácie o zamestnancoch, o mzdách a o zložení mzdových prostriedkov v jednotlivých povolaniach zamestnancov s prihliadnutím na rodovú rovnosť. Spracované údaje využíva Ministerstvo zdravotníctva Slovenskej republiky pri hodnotení personálneho a mzdového zabezpečenia poskytovaných služieb v zdravotníctve.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: ukazovatele poskytujúce prehľad o mzdách a o zložkách miezd a o počte a pohybe zamestnancov podľa jednotlivých povolaní zamestnancov.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Spravodajské jednotky - právne subjekty, bez ohľadu na počet zamestnancov, podľa Podtried klasifikácie ekonomických činností SK NACE Rev. 2 .

Názov zisťovania: **Štvrťročný výkaz o mzdových prostriedkoch a zamestnancoch v štátnej službe**

 **M (MZ SR) 3-04**

1. Účel a využitie výsledkov zo spracovania údajov

Účelom štatistického zisťovania je získať informácie o zložení mzdových prostriedkov a o zamestnancoch v štátnozamestnaneckom pomere v zdravotníctve podľa jednotlivých funkcií s prihliadnutím na rodovú rovnosť. Spracované údaje využíva Ministerstvo zdravotníctva Slovenskej republiky.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: ukazovatele poskytujúce prehľad o mzdách a o zložkách miezd a o počte a pohybe štátnych zamestnancov podľa jednotlivých funkcií.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Spravodajské jednotky - právne subjekty, bez ohľadu na počet zamestnancov, podľa Podtried klasifikácie ekonomických činností SK NACE Rev. 2 .

Názov zisťovania: **Ročný výkaz o počte a štruktúre štátnych zamestnancov v zdravotníctve**

##  M (MZ SR) 4-01

1. Účel a využitie výsledkov zo spracovania údajov

Účelom štatistického zisťovania je získať informácie o počte a štruktúre štátnych zamestnancov v zdravotníctve. Výsledky zisťovania sa využívajú pre vecne príslušné útvary Ministerstva zdravotníctva Slovenskej republiky za účelom vykonania analýzy týkajúcej sa veku, kvalifikačnej a špecializačnej štruktúry všetkých štátnych zamestnancov v rezorte zdravotníctva. Výsledky poskytujú prehľad v členení podľa rôznych kritérií ako je vek, pohlavie, funkcie štátnych zamestnancov v zdravotníctve.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov : ukazovatele poskytujú údaje o počte štátnych zamestnancov, vekovú štruktúru zamestnancov v jednotlivých funkciách , počet v dôchodkovom veku a poberateľov dôchodku, počet štátnych zamestnancov so zdravotným postihnutím ZP I. a II., zamestnancov vo vedúcich a riadiacich funkciách, vzdelanostnú štruktúru .Výsledky dokumentujú taktiež pohyb štátnych zamestnancov v jednotlivých funkciách za sledovaný rok a tiež počet štátnych zamestnancov v mimo evidenčnom stave k poslednému dňu sledovaného obdobia.

Všetky údaje sú k dispozícii v členení podľa pohlavia.

1. Použitá metóda získavania údajov

Vyčerpávajúce zisťovanie.

1. Vymedzenie spravodajských jednotiek

Spravodajské jednotky - právne subjekty, bez ohľadu na počet zamestnancov, podľa Podtried klasifikácie ekonomických činností SK NACE Rev. 2 .

Názov zisťovania: **Hlásenie o zdravotníckej technike**

 **R (MZ SR) 3-01**

1. Účel a využitie výsledkov zo spracovania údajov

Účelom zisťovania je získať informácie o prístrojoch a zariadeniach zdravotníckej techniky vo vybraných zdravotníckych zariadeniach, a to podľa vybavenosti zdravotníckou technikou. Výsledky zisťovania sa využívajú pre vecne príslušné útvary Ministerstva zdravotníctva Slovenskej republiky a slúžia ako podklady pre koncepčnú a plánovaciu činnosť pri nákupe zdravotníckej techniky a jej rovnomernom pokrytí územia Slovenskej republiky z pohľadu demografického a spádovosti k jednotlivým poskytovateľom zdravotnej starostlivosti.

1. Vecná (obsahová) charakteristika a postupy získavania a zhromažďovania údajov

Charakteristika navrhnutých ukazovateľov: ukazovatele vyčerpávajúco charakterizujú predmetný prístroj alebo zariadenie zdravotníckej techniky, a to podľa názvu, typu, výrobcu, štátu výrobcu, inventárneho čísla, kódu zdrav. techniky, roku výroby, roku obstarania, roku zaradenia, obstarávacej ceny, zostatkovej ceny, prevádzkyschopnosti, spôsobu obstarania a druhu zmeny.

1. Použitá metóda získavania údajov

Výberové zisťovanie.

1. Vymedzenie spravodajských jednotiek

Poskytovatelia zdravotnej starostlivosti – právne subjekty podľa Podtried klasifikácie ekonomických činností SK NACE Rev. 2

zdravotná starostlivosť 86..., ktoré spĺňajú nasledovné podmienky:

* + vlastnia HIM v cene nad 500 tis. Sk
		- vlastnia HIM, ktorý je v zozname sledovanej zdravotníckej techniky
		- vlastnia HIM – vozidlá pre prevoz pacientov (sanitné autá)
		- vlastnia HIM – osobné autá pre návštevnú službu a lekársku službu prvej pomoci, technologické auto alebo mikrobus
		- vlastnia HIM – špeciálne vozidlá rýchlej zdravotnej pomoci, prípadne iné špeciálne zdravotnícke vozidlá.

Názov zisťovania: **Ročný výkaz o cezhraničnej zdravotnej starostlivosti**

 **U (MZ SR) 1-01**

**Účel a využitie výsledkov zo spracovania údajov**

Účelom štatistického zisťovania je získať informácie o pohybe pacientov z EU za zdravotnou starostlivosťou poskytovanou v SR všetkými poskytovateľmi ZS (štátnymi i neštátnymi, zmluvnými i nezmluvnými)- inflow toky pacientov ( počty pacientov z jednotlivých štátov EÚ) ako aj objem tejto mobility vo finančnom vyjadrení (v akom finančnom objeme bola poskytnutá zdravotná starostlivosť na území SR pacientom z jednotlivých štátov EÚ). Výsledky zisťovania sa použijú na plnenie reportačnej povinnosti SR, ktorú je povinná plniť pre potreby Európskej komisie

**Vecná ( obsahová charakteristika a postupy získavania a zhromažďovania údajov**

Charakteristika zisťovaných ukazovateľov: počet pacientov podľa  jednotlivých členských štátov EÚ, v tom liečených ambulantne a liečených ústavne. V rámci ambulantnej i ústavnej liečby počet pacientov liečených konzervatívne a liečených chirurgicky. Okrem počtov pacientov v týchto kategóriách sa musí poskytovať súčasne aj úhrnný údaj o výške požadovanej úhrady za poskytnutú zdravotnú starostlivosť v jednotlivých kategóriách

**Použitá metóda získavania údajov**

Vyčerpávajúce zisťovanie

**Vymedzenie spravodajských jednotiek**

Poskytovatelia zdravotnej starostlivosti – právne subjekty podľa Štatistickej klasifikácie ekonomických činností SK NACE Rev. 2: 86 Zdravotná starostlivosť

Názov zisťovania: **Ročný výkaz o spotrebe liekov a zdravotníckych pomôcok vydaných na lekársky predpis v rámci cezhraničnej zdravotnej starostlivosti štátov EÚ**

 **U (MZ SR) 2-01**

**Účel a využitie výsledkov zo spracovania údajov**

Účelom štatistického zisťovania je získať informácie o počte a sortimente humánnych liekov a zdravotníckych pomôcok vydaných na lekársky predpis (ďalej „recept“) v rámci cezhraničnej zdravotnej starostlivosti štátov EÚ- počty receptov z EÚ, finančné vyjadrenie. Výsledky zisťovania sa použijú na plnenie reportačnej povinnosti SR, ktorú sú povinné plniť všetky členské štáty EÚ pre potreby Európskej komisie.

**Vecná ( obsahová charakteristika a postupy získavania a zhromažďovania údajov**

Charakteristika navrhnutých ukazovateľov: ukazovatele vyčerpávajúco charakterizujú vydaný liek a zdravotnícku pomôcku podľa členského štátu, v ktorom bol recept vystavený, členský štát pacienta, na ktorého bol recept vystavený, miesta predaja, kódu, názvu, ATC skupiny, doplnku názvu – doplňujúca identifikácia účinnej látky (liečiva), lieková forma liečiva, forma príp. cesta podania liečiva, množstva predaného lieku a jeho cene.

**Použitá metóda získavania údajov**

Vyčerpávajúce zisťovanie

**Vymedzenie spravodajských jednotiek**

 Poskytovatelia zdravotnej starostlivosti – právne subjekty podľa Štatistickej klasifikácie ekonomických činností SK NACE Rev. 2:

* + 47730 Lekárne
	+ 47740 Maloobchod so zdravotníckym a ortopedickým tovarom.